5 клас

 «ЗА СМУГОЮ СТАГОДДЗЯЎ»

                      АБАГУЛЬНЯЛЬНЫ ЎРОК-КОНКУРС

Мэта: падагульніць і сістэматызаваць веды вучняў па тэме “Вусная народная творчасць”;

 выпрацоўваць навыкі вылучэння адметных жанравых уласцівасцей фальклорных твораў; вучыць абгрунтоўваць свой выбар; ствараць умовы для праяўлення творчых здольнасцей вучняў;

 выхоўваць павагу да народнай спадчыны, пачуццё нацыянальнай годнасці і гонару за свой народ.

  Эпіграф:   Ад прадзедаў спакон вякоў

                      Мне засталася спадчына;

                    Паміж сваіх і чужакоў

                     Яна мне ласкай матчынай.

 Я.Купала

1. Арганізацыйны момант.

 2.   Слова настаўніка:

 З маленства і назаўжды ўваходзіць у наша жыццё народная творчасць. Спачатку нас прываблівае калыханка, пасля мы захапляемся цікавымі. дзівоснымі казкамі, здзіўляемся мудрасці і паэтычнаму хараству прыказак і загадак,прымывак. З легендаў і паданняў паўстае перад намі мінулае нашага народа, роднай Беларусі. Вусная народная творчасць, як невычэрпная крыніца, узбагачае і ўзмацняе нашу мову і літаратуру, наша жыццё. Цудоўнаму народнаму мастацтву і майстэрству мы і прысвячаем сённяшні ўрок.

(   Гучыць музыка.)

За кожны правільны адказ вы атрымліваеце пэўную колькасць зорачак. Пераможа той,хто набярэ большую колькасць. Я аб’яўляю пачатак першага конкурсу.

                                        1 ТУР. “ТЭАРЭТЫЧНЫ”

   Кожнай камандзе адрасуецца па тры пытанні; за кожны правільны адказ – адна зорачка.

   1. З якой мовы запазычана слова “фальклор”?

   2. Што азначае слова “фальклор”?

   3. У дачыненні да якіх твораў мы ўжываем слова “фальклор”?

   4. На якія віды падзяляюцца народныя казкі?

   5. У чым адрозненне чарадзейных казак ад бытавых?

   6. Што такое прыказка?

   7. Пра які літаратурны жанр ідзе размова: …- прадказванне пэўнага выніку, пацверджанае шматвяковым вопытам.

 8. У які асобны жанр вылучаюць спробы нашых продкаў
растлумачыць невядомыя факты і падзеі пры дапамозе выдумкі,
фантазіі і нават містыкі. (Павер'е.)

   2 тур. Тэст “Разумная дачка”.

 1. “Разумная дачка” – гэта казка:

А) аўтарам якой з’яўляецца В. Вітка;

Б) руская народная;

 В) бытавая;

 Г) пра жывёл;

 Д) чарадзейная.

2. Разумная дачка з казкі мела ўзрост:

 А)  9 год;

 Б) 6 год;

 В) 7 год;

Г) 5 год;

Д) 8 год.

3. Бядняк пайшоў па ваду, у кустах знайшоў кволую(-ага), слабую(-ога):

А) цялушку;

Б) казу;

В) каня;

 Г) авечку;

Д) свінню.

4. Бядняк знайшоў знаходку тады, калі збіраўся спраўляць (адзначаць):

А) Новы год;

 Б) Вялікдзень;

В) вяселле дачкі;

Г) свой дзень нараджэння;

Д) радзіны.

 5. Каб рассудзіць бедняка і багача, пан першы раз загадаў:

 А пяць загадак;

Б) чатыры загадкі;

В) тры загадкі;

Г) дзве загадкі;

Д) адну загадку.

6. Багатаму суседу разгадаць загадкі дапамог (дапамагла):

А) суседка;

Б) жонка;

В) дачка;

Г) брат;

Д) сын.

7.Кросны, пра якія ўспамінае дачка пры разгадванні другой загадкі, - гэта:

А) назва мясцовасці;

Б) назва маёнтка пана;

В) ручны ткацкі станок;

Г) драўляная пасудзіна, у якой таўкуць што-небудзь;

Д) інструмент для свідравання круглых адтулін у дрэве.

8. Што на свеце сыцей (тлусцей, таўсцей) за ўсё? На гэту загадку багаты сусед адказаў:

А) зямля;

Б) гарбузы ў агародзе;

В) рабы парсюк;

Г)брат Васіль, які жыве ў іншай вёсцы;
д)  карова Буронка.

9. Разгадаўшы ўсе загадкі пана, дзяўчынка засталася ў яго за:

А) прыёмную дачку;

Б) служанку (пакаёўку);

В) лекара;

Г) сястру;

Д) садоўніка.

10. Пан дзяўчынцы сказаў: “Бяры з сабе з маёнтка, што пажадаеш, ды ідзі дахаты, каб я цябе больш не бачыў!”  Выконваючы гэтую просьбу, дзяўчынка з сабою ўзяла:

А) коней;

Б) карэту;

В) мех мукі;

Г) пана;

Д) розныя каштоўныя ўпрыгажэнні.

1. АДКАЗЫ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| в | в | а | д | в | б | в | в | а | г |

2 тур — «Народная мудрасць»

1. «Крыжаванка-загадка».

Дзеці па чарзе выцягваюць картку з загадкамі, чытаюць
загадку астатнім. Настаўнік запісвае адгадку ў крыжаванку.
Кожная правільна адгаданая загадка каштуе адну зорачку.

1. Вышэй за ўсіх стаіць, вакол глядзіць,
люльку курыць. (Комін.)
2. Малы малышак упаў з вышак, сам
не забіўся, толькі шапачкі пазбыўся.
(Жолуд.)
3. Еду, еду — і ні дарогі, ні следу.
(Лодка.)
4. 4.Круглы хлявец повен белых авец.
(Гарбуз.)

5) Без рук, без ног, а узоры малюе.
(Мароз.)

6) Вечарам нараджаецца, ноч жыве,
а раніцай памірае. (Раса.)

1. Рук І ног не мае, а дзверы адчыняе. (Вецер.)
2. Не калода І не пень, а ляжыць цэлы дзень, не жне І не
косіць, а есці просіць. (Гультай.)

3 тур «Народ прыкмячае ды нас павучае».

Настаўнік раздае карткі з прыкметамі.
Трэба расказаць, што будзе згодна з гэтай прыкметай адпаведна народным назіранням. Правільны адказ каштуе
адну зорачку.

Сонца ў хмарку садзіцца (будзе дождж).

Зорная купальская ноч (на добры ўраджай грыбоў).

Бяроза дае многа соку (да мокрага лета).;

Увечары трашчаць конікі (на добрае надвор'е).

Сей смела... (калі ў садзе бела).

Ноч без расы (дзень з дажджом).

 4 тур «Пазнай казку»

1) за кожны правільны адказ – дзве зорачкі).

«Касіў на лузе касец. Змарыўся і сеў пад кустом адпачыць.
Дастаў торбачку, развязаў і стаў есці». («Лёгкі хлеб».)

«Былі ў аднаго чалавека тры сыны: два разумныя, а трэці —
дурны». («Залаты птах».)

«Даўно гэта было. У аднаго цара было тры сыны. Прыйшла
пара ім жаніцца, а яны ніяк не могуць выбраць з кім. Вось і ка-
жа цар сынам:

— Вось вам па луку і па страле. Выпускайце свае стрэлы, куды
яны ўпадуць, там І жонка ваша жыве». («Царэўна-лягушка».)

2) Віктарына “Каму належаць словы?”( Казка “Залаты птах”)

   А) Кажа ён старэйшаму сыну Сцяпану:

 - Ідзі ты, сынку, пільнаваць яблыкі. (Бацьку.)

    Б) - Ды вось бяда якая, бегла на паляванне, а трапіла ў яму… Памажы мне, добры чалавек, выбрацца адсюль. Я табе чым хочаш адплачу. (Ваўчыха.)

  В) – Але, я птаха дастаў і слова стрымаў, а яны – браты мае разумныя – ліхадзеі! (Івану.)

 5 ТУР ”НАРОДНАЯ МУДРАСЦЬ”

Іх называюць “залацінкамі мудрасці”. Яны – скарбонка духоўнай сілы народа, у іх адлюстраваныя жыццё, культура, думкі і пачуцці беларусаў.

Конкурс “Хто правільна збярэ прыказкі”. Каманда павінна завяршыць прыказкі, падабраўшы адпаведную канцоўку.

|  |  |
| --- | --- |
| Прыказкі | Падказкі |
| 1.Адзін з сошкай… | А…дзесяць пацее. |
| 2.Адзін сыцее… | Б…за саломіну схопішся. |
| 3. Хто людзям не верыць… | В…той і свайго не мае.  |
| 4.Людзей слухай… | Г…а з дурнем і свой страціш. |
| 5.Калі топішся… | Д…той сабе веры не дасць. |
| 6.Сёння зробіш.. | Е…а справу сёння зрабі. |
| 7.Сон на заўтра адлажы… | Ё…а свой розум май. |
| 8.Хто не шануе чужога… | Ж…заўтра як знойдзеш. |
| 9. З разумным павядзешся – розуму набярэшся… | З…а сямёра з ложкай. |

1. Адказы: 1з, 2а, 3д, 4ё, 5б, 6ж, 7е, 8б, 9г.
2. “Замяні прыказкай”. ( 1 бал за правільны адказ)

- Якімі прыказкамі і прымаўкамі можна выразіць сэнс наступных выразаў?

 1. Не спяшы, рабі ўсё акуратна. (Спех- курам на смех.Зроблена наспех- зроблена на смех. Паспяшыш—людзей насмяшыш.).

 2. Вучыся ўсё жыццё. (Чужым розумам не пражывеш. Век жыві, век вучыся. Хто без навукі,той як бязрукі. Вучыцца ніколі не позна)

 3. Працуй, не лянуйся. (Хто рана ўстане, той многа зробіць. Як не лянішся, добра наясіся. Размоў многа, а справы не відаць.)

6 тур ”Закончы прыказку і прымаўку”.

(За кожны правільны адказ 1 бал).

1. Новых сяброў нажывай, … але старых не забывай.
2. Людзей слухай, … а свой розум май.
3. Добра ўсё ўмець, … але не ўсё рабіць.
4. Дзе стары бурчыць, … малады памаўчыць.
5. Старога паважай, … малога павучай.
6. Дзе розумам не дайду, … дык у кніжцы знайду.
7. Скажа, … як звяжа.
8. Многа гаворана, … ды мала сказана.
9. Ладзь калёсы зімой, … а сані летам.
10. Як гукнеш, … так і адгукнецца.
11. Чужым розумам … не пражывеш.
12. Мякка сцеле, … ды цвёрда спаць.

                                 ДАДАТКОВЫЯ ЗАДАННІ

Конкурс “Падбяры пару”  За некалькі хвілін падабраць да рускіх прыказак беларускія.

|  |  |
| --- | --- |
| Рускія прыказкі | Беларускія прыказкі |
| 1. Не имей сто рублей, а имей сто друзей. | А. Калі ўлез у дугу, не кажы не магу. |
| 2. На чужой каравай рот не разевай. | Б. У ціхім балоце чэрці растуць. |
| 3.Труд кормит, а лень портит. | В. Цікаўнай Амілі нос прышчамілі. |
| 4. Взялся за гуж – не говори, что не дюж. | Г. Не будзь ласы на чужыя каўбасы. |
| 5. Сделал дело –гуляй смело. | Д. Чалавек без сяброў, што печ без дроў. |
| 6. В тихом омуте черти водятся. | Е. Скончыў работу – гуляй у ахвоту. |
| 7. Любопытной Варваре нос оторвали. | Ё. Дзе шчырая праца – там густа, а дзе лянота – там пуста. |

1. Адказы: 1д, 2г, 3ё, 4а, 5е, 6б, 7е.

Настаўнік. Мы з вамі добра папрацавалі, выканалі ўсе заданні. Цяпер давайце звернем увагу на эпіграф. Мы сёння гаварылі пра нашу спадчыну. Яе стваральнікам з’яўляецца беларускі народ. Яна нам засталася, каб мы яе ведалі і бераглі.

Рэфлексія. Ці спадабаўся вам урок?

 Ці хочацца вам яшчэ калі-небудзь пабываць на падобным уроку? Растлумачце чаму.

4. Падвядзенне вынікаў урока.

1. Падлік колькасці зорачак.

2. Вызначэнне найлепшых адказаў вучняў.

3. Выстаўленне адзнак і іх каменціраванне.

4. Узнагароджванне пераможцаў.

5. Дамашняе заданне: адказаць на пытанні, выканаць заданні да ўсяго раздзела.